Av de 15 gjenværende Tippeligalagene var det bare Stabæk som røk ut av cupen i denne runden, etter 1–3 borte mot Adeccoligalaget Hønefoss. Det andre Adeccoligalaget, og siste ikke-Tippeligalaget, som avanserte til 4. runde var Alta, som gikk videre på straffesparkkonkurranse etter 120 målløse minutter mot Ranheim. Lillestrøm klarte heller ikke å score i hverken ordinær tid eller ekstraomgangene, og trengte også straffer for å slå Sandefjord.